Мъдростта на света, Ингрид Холцехаузен
Мъдростта на света, Ингрид Холцехаузен
--------------------------------------


***Какво свързва древните китайци с германските мистици, с тибетците и индианците?*** 


Преданията на отделните култури са обединени от въпроса за мястото на човека във Вселената, за смисъла на живота. Авторката увлича читателя в интригуващо и обогатяващо пътуване във времето и пространството, през различните континенти и през хилядолетия история.


Книгата е побрала най-важните митични, религиозни, поетични и философски текстове, които въздействат убедително със своята духовна дълбочина и езиковото си изящество. С особена сила се откроява близостта между мировъзренията на хората от обособените културни общности и нерядко съвременното звучене на древните послания. От Идзин през Бхагавадгита до прощалната проповед на пророка Мохамед - истинска съкровищница на мъдрост, вечни прозрения и бисери на човешката мисъл.

